Deimons Hills

**Deimons Greiems Devero Hills** (; dzimis  Londonā) ir bijušais sacīkšu braucējs no Lielbritānijas. 1996. gadā viņš kļuva par Formula 1 pasaules čempionu. D. Hilla tēvs Greiems Hills ir divas reizes kļuvis par Formula 1 čempionu, tādējādi Deimons Hills ir vienīgais Formula 1 pasaules čempiona dēls, kam pašam ir izdevies kļūt par čempionu. Hills kļuva par profesionālu motosportistu tikai 23 gadu vecumā, kad viņš sāka nodarboties ar motosportu. Vēlāk viņš pievērsās autosportam, konkrētāk, atklāto riteņu sacensībām.

Hills savu pirmo Formula 1 sacīksti aizvadīja 1992. gadā. Paralēli sacensībām *[[Brabham]]* komandā, Hills bija testpilots vienā no vadošajām komandām — *[[WilliamsF1|Williams]]*. 1993. gadā viņš kļuva par *Williams* pamatsastāva pilotu, bet 1994. gadā viņam pietrūka viens punkts, lai kļūtu par čempionu. Divus gadus vēlāk viņš izcīnīja titulu, taču zaudēja vietu komandā. 1997. gadā viņš pievienojās konkurētnespējīgajai *[[Arrows]]* komandai un neguva panākumus. Turpmākās divas sezonas viņš aizvadīja *[[Jordan Grand Prix|Jordan]]* un tad beidza karjeru.

Pēc karjeras beigšanas 2006. gadā Hills kļuva par Britu sacīkšu braucēju kluba (BRDC) prezidentu. Viņš no amata atkāpās 2011. gada augustā, kad par kluba prezidentu kļuva Dereks Vorviks.

## Dzīves sākums un personīgā dzīve
Hills dzimis  Londonā, Greiema un Betijas Hillu ģimenē. Greiems Hills bija profesionāls sacīkšu braucējs un divus gadus pēc Deimona dzimšanas izcīnīja savu pirmo Formula 1 čempiona titulu. Otro titulu Greiems Hills izcīnīja . gadā. Tēva karjera finansiāli nodrošināja ģimeni un 1975. gadā Hilli dzīvoja "25 istabu lauku mājā" Hārtfordšīrā. Tēva nāve aviokatastrofā tajā pašā gadā lika 15 gadus vecajam Deimonam, viņa mātei Betijai, kā arī māsām Samantai un Bridžitai samazināt izdevumus. Hills strādāja par kurjeru, lai varētu atļauties turpmāk mācīties skolā.

Hills ir precējies ar Sūzannu Džordžu (dzimusi ) un viņiem ir četri bērni: Olivers (dzimis ), Džošua (dzimis ), Tabita (dzimusi ) un Rozija (dzimusi ). Olivers slimo ar dauna sindromu, tāpēc Deimons un Džordžija Hilli ir Dauna sindroma asociācijas patroni.

## Karjera
### Pirms F1
[left|140px|thumb|Deimona Hilla ķivere no pavadītā laika [WilliamsF1|Williams komandā]]
Hills sāka savu motorsporta karjeru 1981. gadā kā motociklists. Viņš izmantoja tādu pašu ķiveres dizainu, kā tēvs: astoņas baltas, vertikālas svītras uz tumši zila lauka. Krāsojums simbolizē Londonas airētāju klubu (), kurā Greiems Hills ietilpa 1950. gados. Lai gan Hills kļuva par motociklu kluba dalībnieku 350&nbsp;cc klases čempionu Brendshečā, viņa sacīkšu budžets sastāvēja tikai no darba algas, un, pēc žurnālista Roba Makdonela vārdiem, Hills "neizskatījās patiesi gatavs darīt lielas lietas".

### Formula 1
#### ''Brabham'' (1992)
Savu Formula 1 karjeru Hills sāka . gadā kā testpilots spēcīgajā *[[WilliamsF1|Williams]]* komandā, paralēli piedaloties Formula 3000 čempionātā.. gada sezonas laikā Hills debitē sacīkstēs. Viņš ieguva vietu pēc tam, kad tikai trijās sacīkstēs piedalījusies Džovanna Amati bija zaudējusi personīgo sponsoru atbalstu. Amati nespēja kvalificēties nevienai sacīkstei, savukārt Hills bija tikpat labs, cik komandas biedrs Ēriks van der Pēle — abi kvalificējās divām sacensībām. Hills turpināja pildīt *Williams* testpilota pienākumus. Pēc  *Brabham* komanda bankrotēja un atlikušajā sezonā Deimons Hills vairs nepiedalījās.

#### ''Williams'' (1993—1996)
[thumb|200px|Hilla . gada ''[WilliamsF1|Williams* formula. Ar numuru "0" sacīkstē braukuši tikai divi braucēji: Hills un [[Džodijs Šekters]]]]
Kad Mensels pameta *Williams*, lai uzsāktu karjeru [[Champ Car|CART]] čempionātā, Hills . gadā negaidīti kļuva par trīskārtējā pasaules čempiona [[Alēns Prosts|Alēna Prosta]] komandas biedru. Uz brīvo vietu *Williams* komandā bija daudzi kandidāti, tostarp [[Martins Brandls]] un [[Mika Hekinens]]. Pēc tradīcijas, iepriekšējam pasaules čempionam tiek piešķirts numurs "1", bet viņa komandas biedrs iegūst numuru "2". Tā kā Mensels, . gada čempions, nepiedalījās, viņa komanda (*Williams*) ieguva numurus "0" un "2". Kā komandas vājākais pilots, Hills ieguva numuru "0", kļūstot par otro šādu pilotu F1. Līdz tam brīdim ar numuru "0" bija braucis vienīgi [[Džodijs Šekters]] . gadā.

Sezona nesākās labi, jo pirmajā sacīkstē Hills izstājās, tomēr nākamajās divās viņš ieņēma otro vietu aiz [[Airtons Senna|Airtona Sennas]]. Savā pirmajā pilnajā sezonā Hillam palīdzēja komandas biedra Prosta lielā pieredze. Deimona Hilla rezultāti sezonas gaitā uzlabojās:  viņš ieguva savu pirmo *pole-position* jeb pirmo starta vietu un visu sacīksti sekoja Prostam, jo komanda neļāva viņam apdzīt francūzi. Tam sekoja divas izstāšanās no līderpozīcijas, savukārt pēc tam Deimons Hills izcīnīja trīs uzvaras pēc kārtas, tādējādi kļūstot par pirmo Formula 1 sacīkstes uzvarētāju, kura tēvs arī ir uzvarējis Formula 1 sacīkstē. Hilla trešā uzvara *Williams* izcīnīja konstruktoru kausu un uz nelielu brīdi izvirzīja britu 2. vietā kopvērtējumā, tomēr pēc tam viņu uz 3. vietu atbīdīja Airtons Senna. Par čempionu kļuva Alēns Prosts, kurš pēc šī titula izcīnīšanas beidza sezonu.

. gadā par Hilla komandas biedru kļuva Airtons Senna, savukārt Hills varēja paturēt numuru "0". Par spīti prognozēm, ka Senna kļūs par čempionu, pirmajās trijās sacīkstēs uzvarēja *Benetton* komandas pilots [[Mihaels Šūmahers]].   Airtons Senna gāja bojā, līdz ar to Hills kļuva par komandas pirmo pilotu. Nākamajā sacīkstē, , Hills bija vienīgais Williams pilots. Viņš izstājās, avarējot sacīkstes sākumā.  otro *Williams* formulu vadīja komandas testpilots [[Deivids Kulthārds]]. Hills uzvarēja sacīkstē, tikai četras nedēļas pēc Sennas nāves. 26 gadus iepriekš viņa tēvs [[Greiems Hills|Greiems]] uzvarēja Spānijā līdzīgos apstākļos, neilgi pēc sava komandas biedra [[Džims Klārks|Džima Klārka]] nāves.

Sezonas vidū Šūmaheram bija 66 punkti, savukārt Hillam bija 29 punkti. [[Frenks Viljamss]] nolēma otrajā *Williams* formulā iesēdināt [[Naidžels Mensels|Naidželu Menselu]]. Tiesa gan, sezonas gaitā Kulthārds vēl vairākās sacīkstēs piedalījās. Mensels pelnīja 900 000 [[stērliņu mārciņa|mārciņu]] par sacīksti, savukārt Hills — 300 000 mārciņu sezonā. Hills atguva cerības uz titulu pēc uzvaras . Šūmahers tika diskvalificēts no šīs un nākamajām divām sacīkstēm, jo iesildīšanās apļa laikā apdzina Hillu un pēc tam ignorēja [[F1 karogi|melno karogu]]. Hills izcīnīja četras uzvaras pēc kārtas un pirms sezonas pēdējās sacīkstes, , atpalika tikai vienu punktu no Šūmahera.

Neviens no abiem titula pretendentiem nefinišēja sacīkstē, līdz ar to par čempionu kļuva [[Mihaels Šūmahers]]. Sacīkstes laikā notika strīdīgs incidents, kura rezultātā Šūmahers izstājās uz vietas, bet Hills aizbrauca līdz boksiem un izstājās tur. Iebraucot sestajā līkumā, Hills mēģināja apdzīt Šūmaheru, tomēr spēkrati sadūrās un Hilla formulai tika salauzta balstiekārta. Toreizējais [[BBC]] Formula 1 komentētājs [[Marijs Vokers]], Hilla draugs un fans, uzskatīja, ka Šūmahera avārija nebija apzināta. Tomēr *Williams* komandas līdzīpašnieks [[Patriks Heds]] vēlāk pateica, ka komanda nepieprasīja Šūmahera diskvalifikāciju tikai tāpēc, ka komanda joprojām bija satriekta pēc Airtona Sennas nāves. [[2007. gads|2007]]. gadā Hills apsūdzēja Šūmaheru avārijas tīšā izraisīšanā.

. gadā Hillu uzskatīja par vienu no favorītiem uz titula izcīnīšanu. Sezonas pirmajā sacīkstē Hills tehnisku problēmu dēļ izstājās, tomēr uzvaras nākamajās divās sacensībās izvirzīja britu čempionāta vadībā. Šūmahers uzvarēja septiņās no nākamajām divpadsmit sacīkstēm un nodrošināja sev otro titulu divas sacīkstes pirms čempionāta beigām. Sezonas gaitā abi bija iesaistīti incidentos, kuru rezultātā katrs dabūja pa vienas sacīkstes diskvalifikācijai. Šūmahers tika sodīts par Hilla bloķēšanu un izstumšanu no trases , bet Hills — par sadursmi ar Šūmaheru bremzēšanas laikā . Sezonas pēdējā sacīkstē Hills uzvarēja ar divu apļu pārsvaru pār otrās vietas ieguvēju [[Olivjē Panī]], kas ir rekords.

. gadā *Williams* bija ātrākās formulas un Hilla vienīgais konkurents bija viņa komandas biedrs, debitants [[Žaks Vilnēvs]], kuru viņš pārspēja un kļuva par pirmo F1 čempiona dēlu, kuram ir izdevies izcīnīt Formula 1 čempiona titulu. Tā bija Hilla veiksmīgākā sezona, viņš astoņreiz uzvarēja un ne reizi nekvalificējās zemāk par 2. vietu. Hills nodrošināja titulu , kad viņš uzvarēja sacīkstē pēc tam, kad Vilnēvs izstājās. Par spīti titula izcīnīšanai, jau sezonas vidū tika paziņots, ka Hilla vietu nākamsezon ieņems [[Heincs Haralds Frencens]], un Hills sāka meklēt jaunu komandu.

==== *Arrows* (1997) ====
[[Attēls:Damon Hill 1997 Arrows.jpg|250px|thumb|Hills brauc ar *Arrows* . gadā]]
Kā pasaules čempions, Hills bija ļoti pieprasīts, un viņam bija piedāvājumi braukt gan *McLaren,* gan *Ferrari* komandās. Tomēr, pēc Hilla domām, neviena no šīm komandām nevērtēja Hilla čempiona statusu pietiekami augstu. Tā vietā viņš izvēlējās *Arrows*, komandu, kas 20 gadu pastāvēšanas vēsturē neizcīnīja nevienu uzvaru un pēdējā sezonā ieguva tikai vienu punktu. Viņa titula aizstāvēšana bija neveiksmīga, jau pirmajā sacīkstē () Hills tik tikko kvalificējās sacīkstei un izstājās iesildīšanās aplī. *Arrows* spēkrats, kas lietoja F1 čempionātā debitējošās *Bridgestone* riepas, kā arī iepriekš nesekmīgos *Yamaha* dzinējus, bija nekonkurētspējīgs un pirmo komandas punktu brits ieguva , jūlijā. Sezonas cerīgākā sacīkste Hillam bija . Dienā, kad *Bridgestone* riepas varēja konkurēt ar konkurentiem no *Goodyear*, Hills kvalificējās 3. vietā ar formulu, kas līdz tam nespēja pacelties augstāk par 9. vietu kvalifikācijā. Sacīkstes laikā Hills apdzina titula pretendentu [[Mihaels Šūmahers|Mihaelu Šūmaheru]] un sacīkstes noslēdzošajā daļā bija vadībā, krietni priekšā sezonas vēlākajam čempionam [[Žaks Vilnēvs|Žakam Vilnēvam]], līdz brīdim, kad Hilla spēkratam parādījās kāda hidrauliska problēma. Pēdējā aplī Vilnēvs apdzina Hillu un finišēja 2. vietā, izcīnot *Arrows* pirmo pjedestālu kopš . gada .

==== *Jordan* (1998—1999) ====
[[Attēls:Damon Hill 1999 Canada.jpg|thumb|left|Hills . gada ]]
Hills pameta *Arrows* pēc vienas pavadītas sezonas un bija tuvu līguma noslēgšanai ar *Prost Grand Prix* komandu, kuru vadīja viņa bijušais komandas biedrs [[Alēns Prosts]]. Beigās Hills nolēma par labu [[Jordan Grand Prix|*Jordan* komandai]]. Viņa komandas biedrs bija [[Ralfs Šūmahers]], Mihaela jaunākais brālis. Sezonas pirmajā pusē formula bija lēna un neuzticama. Tomēr sākot ar , rezultāti sāka uzlaboties. Hills sacīkstes gaitā pacēlās uz otro vietu, kamēr citi uzpildīja degvielu vai izstājās. 38. aplī Šūmahers, kuram iepriekš bija piespriests 10 sekunžu apstāšanās sods par [[Heincs Haralds Frencens|Frencena]] Williams izstumšanu no trases, noķēra Hillu starta-finiša taisnē; Hills trīs reizes mainīja traektoriju, lai bloķētu Šūmaheru, kurš nokavēja bremzēšanu, pārbauca pāri līkuma malai un apdzina Hillu. Pēc sava vienīgā boksu apmeklējuma Hills bija 4. vietā un vēlāk izstājās elektronikas defekta dēļ. Pēc sacīkstes Šūmahers apsūdzēja Hillu bīstamā braukšanā, uz ko Hills atbildēja, ka Šūmahers "nevar teikt, ka kāds ir braucis slikti, ja, aplūko, ko viņš ir izdarījis savas karjeras laikā. Viņš pilnībā izstūma Frencenu."  Hills ieguva sezonas pirmo punktu, savukārt  viņš izcīnīja Jordan komandas pirmo uzvaru. Sacīkste norisinājās stiprā lietū, finišēja tikai astoņi piloti, no kuriem otro vietu izcīnīja Ralfs Šūmahers. Tā bija viņa pirmā uzvara kopš *Williams* komandas pamešanas, kura, savukārt, . gadā neguva nevienu uzvaru. Sezonas pēdējā sacīkstē, , Hills pēdējā aplī apdzina Frencenu, kas nodrošināja Hillam 4. vietu sacīkstē un komandai 4. vietu konstruktoru kausā.

Uz . gada sezonu bija liktas augstas cerības, tomēr Hills neaizvadīja labu sezonu. Cīnoties ar jaunajām četru rievu riepām, viņu sezonas gaitā apsteidza jaunais komandas biedrs [[Heincs Haralds Frencens]], kurš iepriekšējā sezonā ieņēma Hilla atbrīvoto vietu *Williams*, un šķita, ka Hills zaudē motivāciju. Pēc avārijas . gada  viņš paziņoja par vēlmi beigt karjeru gada beigās, bet pēc nefinišēšanas , kur uzvarēja Frencens, Hills apsvēra domu beigt karjeru tūlīt pat.

[[Edijs Džordans]] pierunāja Hillu piedalīties . Nedēļas nogalē Hills paziņoja, ka šī ir viņa pēdējā sacīkste, tāpēc Džordans deva iespēju [[Joss Verstapens|Josam Verstapenam]] izmēģināt Jordan formulu, ja rastos nepieciešamība aizvietot Hillu. Pēc piektās vietas savā mājas sacīkst, Hills mainīja viedokli un nolēma pabeigt sezonu. Atlikušajā sezonas daļā labākais Hilla sasniegus bija sestā vieta, kuru viņš ieguva [[Ungārijas Grand Prix|Ungārijas]] un . Trīs sacīkstes pirms sezonas beigām izplatījās baumas, ka *Prost* komanda ļaus [[Jarno Trulli]], kurš jau bija noslēdzis līgumu ar *Jordan* . gadam, pamest komandu, lai aizvietotu Hillu, tomēr brits pabeidza sezonu. Tikmēr Frencens bija titula pretendents dažas sacīkstes pirms sezonas noslēguma un galu galā ieguva 3. vietu kopvērtējumā. Hills un Frencens palīdzēja *Jordan* iegūt 3. vietu konstruktoru kausā, rezultātu, kas vēlāk tā arī netika pārspēts.  Hilla pēdējā Formula 1 sacīkste beidzās pēc tam, kad viņš izslīdēja no trases un iebrauca boksos ar veselu formulu.

== Formula 1 rezultāti ==

* Sacīkstes *'treknrakstā*' sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.


== Vēlākā dzīve ==
[[Attēls:Damon_Hill_crop.jpg|thumb|200px|Hills [[2008. gads|2008]]. gadā]]
Kopš [[2006. gads|2006]]. gada aprīļa Hills ir [[Britu sacīkšu braucēju klubs|Britu sacīkšu braucēju kluba]] (BRDC) prezidents. Pirms viņa šajā amatā bija cits Formula 1 eksčempions [[Džekijs Stjuarts]]. [[2011. gads|2011]]. gada jūnijā Hills paziņoja, ka nekandidēs uz pārvēlēšanu šajā amatā .

Hills bieži sarunājas ar Lielbritānijas masu medijiem. Viņš vairākkārt ir palīdzējis žurnāla *F1 Racing* rakstu tapšanā. Hills ir aizvietojis [[Martins Brandls|Martinu Brandlu]] kā [[ITV]] Formula 1 komentētāju . un . gada . Savulaik Hills un ilggadējais sacīkšu komentētājs [[Marijs Vokers]] piedalījās picēriju ķēdes "Pizza Hut" reklāmā, kurā viņi ieturēja maltīti un Vokers to komentēja, it kā tā būtu sacīkste. Hills tāpat ir bijis viesis vairākos britu izklaides raidījumos.

[[Gudvudas ātruma festivāls|Gudvudas ātruma festivālā]] Hills ir braucis gan ar motocikliem, gan ar mašīnām, bet [[2005. gads|2005]]. gadā izmēģināja pirmo [[GP2]] formulu.

=== Mūziķa karjera ===
Hills ir interesējies par mūziku jau kopš jaunības un savulaik izveidoja [[pankroks|pankroka]] grupu *Sex, Hitler and the Hormones* ([[Sekss]], [[Ādolfs Hitlers|Hitlers]] un [[hormoni]]) kopā ar dažiem skolas draugiem. Pēc panākumiem F1 Deimons Hills ir spēlējis kopā ar dažiem slaveniem mūziķiem, tostarp, viņa draugu [[Džordžs Herisons|Džordžu Herisonu]]. Deimons ir nospēlējis ģitāras solo grupas *Def Leppard* dziesmā *Demolition Man*. No 1999. līdz 2003. gadam Hills bija grupas *The Conrods* biedrs. Grupa spēlēja *The Beatles*, *The Rolling Stones* un *The Kinks'' kaverversijas.

## Atsauces




## Ārējās saites

* Hilla profils BRDC mājaslapā